internet vaartha 262 Views
ముంబై : కార్పొరేట్‌ రంగంలో ఇనీషియల్‌ ప్రైసింగ్‌ ఆర్డర్స్‌(ఐపిఒ)లద్వారా నిధుల సమీకరణ ఐదేళ్ల గరిష్టస్థాయికి చేరిందని అంచనా. మొత్తం 21 కంపెనీలు ఐపిలు జారీచేసి 13,330 కోట్లు నిధు లు సమీకరించాయి. 2015 ఏప్రిల్‌ణుంచి 2016 ఫిబ్రవరి నెలల మధ్యకాలంలో ఈ ఐపిఒలు జారీ అయ్యాయని ప్రైమ్‌డేటా బేస్‌ ప్రకటించింది. కేన్సర్‌ కేర్‌ ప్రత్యేక సంస్థ హెల్త్‌కేర్‌ గ్లోబల్‌ ఎంటర్‌ప్రైజెస్‌ 650 కోట్లు నిధుల సమీకరణకు మార్చినెలలోనే ఐపిఒ జారీచేసింది. ఇన్ఫీబీమ్‌ కార్పొరేషన్‌ కూడా ఐపిఒకు వచ్చింది. భారతీయ ఈకామర్స్‌రంగంలో మొట్టమొదటిసారిగా ఒక సంస్థ ఐపిఒ జారీచేయ డం ఇదే ప్రథమం. 450 కోట్లు నిధులు సేకరించా లని నిర్ణయించింది. 2010-11 సంవత్సరంలో చూస్తే మొత్తం 52 కంపెనీలు 33,098 కోట్ల నిధులు సమీకరించాయి. ఇదే అత్యంత గరిష్టమైన ఐపిఒ నిధుల సేకరణ సంవత్సరంగా నమోదైంది. గడచిన కొన్ని సంవత్సరాలుగా రిటైల్‌ ఇన్వెస్టర్లు ప్రాథమిక మార్కెట్‌లో పాల్గొనడంలేదు. అయితే గత ఏడాదినుంచి కొంతమేర మార్పులు వచ్చాయి. రవాణా, హెల్త్‌కేర్‌ రంగాల్లో ఐపిఒలపట్ల రిటైల్‌ ఇన్వెస్టర్లకు కూడా విశ్వాసం పెరుగుతూ వస్తోంది. ఇకపోతే ఈక్విటాస్‌ కూడా ఐపిఒ వచ్చే నెలలో జారీ చేస్తోంది. రెండువేల కోట్లు నిధులు సమీకరిస్తోంది. హెచ్‌సిజి, భారత్‌వైర్‌ సంస్థల ఐపిఒలు కూడా ఈనెలలోనే దలాల్‌స్ట్రీట్‌కు వస్తాయని తెలుస్తోంది. మొత్తం 21 కంపెనీల్లో 11 కంపెనీలు ప్రస్తుతం నాలుగు శాతం ట్రేడింగ్‌ నిర్వహిస్తున్నాయి. 82 శాతం ఇష్యూధరకంటే ఎక్కువ ట్రేడింగ్‌ నిర్వ హిస్తున్నాయి. మిగిలిన సంస్థలు మాత్రం నాలుగు శాతం దిగజారాయి. 38శాతం ఇష్యూ ధరకంటే త క్కువ ట్రేడింగ్‌ నిర్వహిస్తున్నాయి. బిఎస్‌ఇ సెన్సెక్స్‌ లో ఈ ఐపిఒల ట్రేడింగ్‌ పరంగాచూస్తే ప్రస్తుత ఆర్ధిక సంవతంలో 9.3శాతం నష్టపోయింది. ఈ ఏడాదిలో విఆర్‌ఎల్‌ లాజిస్టిక్స్‌, డా.లాల్‌పాథ్‌ ల్యాబ్స్‌, సైన్‌జెన్‌ ఇంటెల్‌, మన్‌పసంద్‌ బేవరేజెస్‌, పిఎన్‌సి ఇన్‌ఫ్రాటెక్‌, ఎంఇపి ఇన్‌ఫ్రా డెవలపర్స్‌, యుఎఫ్‌ఒ మూవీస్‌ ఇండియా, కాఫీడే ఎంటర్‌ ప్రైజ్‌, క్విఇక్‌ హీల్‌ టెక్నాలజీస్‌, ప్రెసిషన్‌ కామ్‌ షాఫ్ట్స్‌ సంస్తలు ఐపిఒలు జారీచేసాయి. గత ఏడాది పరంగాచూస్తే ఇన్వెస్టర్లు ఎంపికచేసిన సంస్థలకే మక్కువ చూపించారు అయితే స్టాక్‌ ఎక్ఛేంజిల్లో జాబితా అయిన తర్వాత విభిన్నంగా ఉంది. కంపెనీ స్థితిగతులు పటిష్టంగా ఉంటే ఇన్వెస్టర్లు పెట్టు బడులకు ముందుకు వచ్చారు. కొన్ని సంస్థలు ఈ విధానంలోనే రెట్టింపు కొనుగోళ్లు జరిగాయి. మరొక ముఖ్యమైన అంశం ఏమిటంటే ధరల అంశం. కం పెనీ ఆర్ధికంగా మంచి పటిష్టంగా ఉంటే ఐపిఒ ఇష్యూధరలు కూడా మార్కెట్‌ ధరకంటే ఎక్కువ ఉంటాయి. అందువల్ల కొన్ని కంపెనీల్లో ఎంపిక చేసిన వాటిలోనే ఇన్వెస్టర్లు పెట్టుబడులు పెట్టారు. మొత్తం 24 కంపెనీలు ఇప్పటికే సెబీ ఆమోదం పొందాయి. ఇవన్నీ కలిసి మొత్తం 12వేల కోట్ల నిధులు సమీకరించాలని నిర్ణయించాయి. ఎల్‌ అండ్‌ టి ఇన్ఫోటెక్‌, మహానగర్‌ గ్యాస్‌, ఉజ్జీవన్‌ ఫైనాన్షియల్‌ సర్వీసెస్‌, ఎజిఎస్‌ ట్రాన్సాక్ట్‌ టెక్నా లజీస్‌, ఈక్విటాస్‌ హోల్డింగ్స్‌ వంటివి ఉన్నాయి. ఏటికేడాది ఇష్యూపరంగా నిధుల సేకరణ పెరుగు తోంది. ఒక్క 2011 ఆర్ధిక సంవతసరంలో మాత్రమే 52 ఐపిఒలతో 33,098 కోట్లు నిధులు వచ్చాయి. ఆ తర్వాత సంవత్సరం 33ఐపిఒలతో 5886 కోట్లు సమకూరాయి. 2013లో తొమ్మిది ఐపిఒలద్వారా 6289కోట్లు, 2014లో ఒకే ఒక్క ఐపిఒతో 919 కోట్లు, 2015లో ఎనిమిది ఐపిఒల జారీతో 2770 కోట్లు, 2015-16లో ఇప్పటివరకూ 21 ఐపిఒల జారీతో 13,330 కోట్లు వివిధ కంపెనీలు నిధులు సమీకరించినట్లు తెలుస్తోంది. ఇక తాజాగా ప్రభుత్వం కూడా పిఎస్‌యులలో వాటా విక్రయాలు, తాజాగా న్యూ ఇండియా అస్యూరెన్స్‌ తెరపైకి రావడం జరుగుతోంది. సాధారణ బీమా కంపెనీలు కూడా నిధుల సేకరణపరంగా ఐపిఒలకు వస్తున్నాయి. నేషనల్‌ ఇన్సూరెన్స్‌, ఓరియంటల్‌ ఇన్సూరెన్స్‌,యునైటెడ్‌ ఇండియా కంపెనీలు ఐపిఒలకు సిద్ధం అవుతున్నాయి. ప్రభుత్వరంగ బ్యాంకులు, ప్రభుత్వరంగ ఉత్పత్తి కంపెనీల ఐపిఒలకు ఎక్కువ ప్రాధాన్యం ఉంటున్నట్లు తెలుస్తోంది. జీవితబీమా సంస్థలు వంటివి కొన్నింటికి బెయిల్‌ఔట్‌ ప్యాకేజ్‌ఇలు అందిస్తోంది. కొన్ని సందర్భాల్లో కంపెనీల విలువలు కొంత తగ్గుతాయని అటువటి సందర్భాల్లో వాటికి అంతగా ఇన్వెస్టర్లు ప్రాధాన్యం ఇస్తారని భావించలేమని బ్రోకింగ్‌ రంగ నిపుణులు విశ్లేషిస్తున్నారు.